# ที่ มท 0815.4/ ว กรมส่งเสริมการปกครองท้องถิ่น

###### ถนนนครราชสีมา เขตดุสิต กทม. 10300

กันยายน ๒๕๖2

เรื่อง แนวทางการประเมินประสิทธิภาพและประสิทธิผลการปฏิบัติงานของเจ้าหน้าที่วิเคราะห์และติดตาม ประเมินผลแผนพัฒนาท้องถิ่น (จนท.วถ.) ตามโครงการจัดทำระบบสารสนเทศการบริหารจัดการเพื่อการ วางแผนและประเมินผลการใช้จ่ายงบประมาณขององค์กรปกครองส่วนท้องถิ่น ปีงบประมาณ พ.ศ. 2563

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0815.4/ว 3588 ลงวันที่ 9 กันยายน 2562

สิ่งที่ส่งมาด้วย 1. แนวทางการให้คะแนนเพื่อประเมินประสิทธิภาพและประสิทธิผลฯ จำนวน 1 ชุด

2. แบบประเมินประสิทธิภาพและประสิทธิผลการปฏิบัติงานฯ จำนวน 1 ชุด

3. แบบสรุปข้อมูลและผลการประเมินประสิทธิภาพและประสิทธิผลฯ จำนวน 1 ชุด

ตามที่กรมส่งเสริมการปกครองท้องถิ่น แจ้งการเตรียมดำเนินการจ้างเหมาบริการบุคคลธรรมดาเป็นเจ้าหน้าที่วิเคราะห์และติดตามประเมินผลแผนพัฒนาท้องถิ่น (จนท.วถ.) ปฏิบัติงาน ณ สำนักงานส่งเสริมการปกครองท้องถิ่นจังหวัด ภายหลังจากที่สัญญาหรือข้อตกลงจ้างสิ้นสุดลง ในวันที่ 30 กันยายน 2562   
โดยให้ดำเนินการจ้างตามแนวทางที่คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐกำหนด ความละเอียดตามที่แจ้งแล้ว นั้น

เพื่อให้การดำเนินงานโครงการดังกล่าว เป็นไปด้วยความเรียบร้อยและสำเร็จตามวัตถุประสงค์ จึงขอให้จังหวัดแจ้งท้องถิ่นจังหวัด ดำเนินการประเมินประสิทธิภาพและประสิทธิผลการปฏิบัติงานของเจ้าหน้าที่วิเคราะห์และติดตามประเมินผลแผนพัฒนาท้องถิ่น (จนท.วถ.) ที่ปฏิบัติงาน ณ สำนักงานส่งเสริมการปกครองท้องถิ่นจังหวัดทุกคน โดยพิจารณาจากผลการปฏิบัติงานที่ได้รับมอบหมายหรือรับผิดชอบ ตามสิ่งที่ส่งมาด้วย 1 และให้สำนักงานส่งเสริมการปกครองท้องถิ่นจังหวัดส่งแบบสรุปข้อมูลและผลการประเมินประสิทธิภาพฯ พร้อมสำเนาผลการประเมินประสิทธิภาพฯ และข้อมูลเจ้าหน้าที่/ข้าราชการในสังกัดสำนักงานส่งเสริม  
การปกครองท้องถิ่นจังหวัด ที่เป็นผู้ควบคุมการปฏิบัติงานของเจ้าหน้าที่วิเคราะห์และติดตามประเมินผลแผนพัฒนาท้องถิ่น (จนท.วถ.) ให้กรมส่งเสริมการปกครองท้องถิ่น **ภายในวันที่ 20 กันยายน 2562**

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองยุทธศาสตร์และแผนงาน

กลุ่มงานติดตามประเมินผล

โทร. ๐ ๒241 9000 ต่อ 1410 / โทรสาร ๐ ๒๒43 7533

ผู้ประสานงาน นายภูมิ ปฏิสันถาวร โทร 0914042211

ร.อสถ..................................วันที่..................................

ผอ.กยผ...............................วันที่..................................

ผอ.กง.ตป………………........…วันที่..................................

นวผ.ปก. .............................วันที่.................................

ผู้รับผิดชอบ : นายภูมิ ปฏิสันถาวร โทร. 0914042211

“องค์กรปกครองส่วนท้องถิ่นจัดบริการสาธารณะตามมาตรฐานไม่น้อยกว่าร้อยละ 70 ได้อย่างทั่วถึง

เพื่อให้ประชาชนมีคุณภาพชีวิตที่ดี ภายในปี 2565”